V okrese Nové Zámky bol potvrdený dňa 27.07.2016 v obci Veľké Lovce pozitívny prípad infekčnej anémie koní. Infekčná anémia koní je nákaza, ktorá postihuje populáciu koňovitých zvierat. Podľa dostupných informácií sa nejedná o ochorenie prenosné na človeka alebo iné zvieratá. Vzhľadom na to, že toto ochorenie je infekčné, žiadame chovateľov koňovitých zvierat (kone používané na chov a produkciu, rekreačné, jazdecké aj pracovné účely, poníky, osly a ich kríženci), aby prostredníctvom súkromných veterinárnych lekárov vykonali vyšetrenie na toto ochorenie u koňovitých zvierat na farme.

V prípade, že RVPS Nové Zámky zistí, že chovateľ zvierat si nesplnil túto povinnosť, hrozí mu pokuta za priestupok podľa § 48 alebo pokuta za iný správny delikt podľa § 50 veterinárneho zákona.

V prípade akýchkoľvek otázok nás prosím kontaktujte na RVPS Nové Zámky, Komjatická 65, 940 89 Nové Zámky, tel. **035/6428309, 6428311**, fax. **035/6428310**, email: **riaditel.NZ@svps.sk**